# Balatonbereny_265

# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2020. február 27-ei nyilvános

# ülésére

# Tárgy:

# Jóléti célú lakossági támogatásokról önkormányzati rendeletalkotás

# Előadó:

# Mestyán Valéria c.főjegyző

# Schenkné Gaál Zsuzsanna főtanácsos

Tisztelt Képviselő-testület!

A jóléti célú lakossági támogatásokról szóló önkormányzati rendelet megalkotásának alapvető indoka a Kúria Köf.5.014/2019/3. számú határozatának megjelenése.

A fenti döntés értelmében az önkormányzat jogszabálysértő gyakorlatot folytat, ha bizonyos támogatásokat jövedelemvizsgálat nélkül juttat a lakosságnak, mert ebben az esetben nem érvényesül a rászorultság elve.

Jelenleg az önkormányzat 3/2016. (II.126) rendeletének III. Fejezete tartalmazza „Egyéb pénzbeli és természetbeni települési támogatások” megnevezéssel a jövedelmi viszonyoktól függetlenül nyújtott önkormányzati támogatásokat.

Ezek a támogatások az alábbiak:

* családalapítási támogatás
* iskolakezdési támogatás.

Javasolom a Tisztelt Képviselő-testületnek, hogy a fent felsorolt, jövedelmi viszonyoktól függetlenül nyújtott önkormányzati támogatásokról **az Alaptörvény 32. cikk (2) bekezdése alapján, eredeti jogalkotói hatáskörében eljárva alkosson külön rendeletet.**

Balatonkeresztúr, 2020. február 20.

Mestyán Valéria

címzetes főjegyző

**Indokolás**

**Balatonberény Község Önkormányzat Képviselő-testületének**

**a jóléti célú lakossági támogatásokról szóló önkormányzati rendelet-tervezetéhez**

**1.§-hoz**

A rendelet célja, hogy az önkormányzat által biztosított jövedelmi viszonyoktól független támogatásokat megnevezze, feltételeit, mértékét, elbírálásának rendjét meghatározza.

**2.§-hoz**

A rendelet hatálya a Balatonberény községben állandó lakóhellyel rendelkező személyekre terjed ki.

**3.§-hoz**

A rendeletben meghatározott támogatások tekintetében a hatáskört a polgármester gyakorolja, átruházott hatáskörben.

**4.§-hoz**

A jövedelemtől független önkormányzati támogatások:

1. családalapítási támogatás
2. Iskolakezdési támogatás.

**5.§-hoz**

A családalapítási támogatás a legalább egy éve Balatonberényben állandó lakóhellyel rendelkező,- és életvitelszerűen Balatonberényben élő anyát illeti meg, összege gyermekenként 50 000 Ft.

A kérelem benyújtására nyitva álló határidő a gyermek születésétől számított 90 napban lenne meghatározva.

**6.§-hoz**

Az önkormányzat a tanévkezdés megkönnyítése érdekében a Balatonberényi állandó lakóhellyel rendelkező - az általános iskola, középiskola nappali rendszerű oktatásában résztvevő - tanulókat kérelemre iskolakezdési támogatásban részesíti.

Az iskolakezdési támogatás összege 10 000 Ft, igénylése minden év szeptember 1-től október 31. napjáig történik.

**Tervezet**

**Balatonberény Község Önkormányzat Képviselő-testületének …/2020. ( ) önkormányzati rendelete**

**a jóléti célú lakossági támogatásokról**

Balatonberény Község Önkormányzat Képviselő-testülete az Alaptörvény 32. cikk (2) bekezdése alapján, eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a következőket rendeli el.

**I. FEJEZET**

**Általános rendelkezések**

**1. A rendelet célja**

**1.§**

E rendelet célja, hogy meghatározza a Balatonberény Község Önkormányzat Képviselő-testülete által biztosított jóléti célú lakossági támogatások feltételeit, mértékét, elbírálásának rendjét.

**2. A rendelet hatálya**

**2.§**

A rendelet hatálya kiterjed a Balatonberény községben állandó lakóhellyel rendelkező személyekre.

**3. A hatáskör gyakorlásának szabályai**

**3.§**

A Képviselő-testület az e rendelet szerinti önkormányzati támogatásokkal kapcsolatos hatásköröket a polgármesterre ruházza át.

**II. FEJEZET**

**4. A támogatások formái**

**4.§** (1) Az e rendeletben foglalt feltételek fennállása esetén pénzbeli önkormányzati támogatásként

a) Családalapítási támogatás

b) Iskolakezdési támogatás

nyújtható.

**III. FEJEZET**

**5. Családalapítási támogatás**

**5.§** (1) Az önkormányzat kérelemre minden újszülött balatonberényi gyermek anyját családalapítási támogatásban részesíti, amennyiben legalább egy éve Balatonberény községben állandó lakóhellyel rendelkezik és életvitelszerűen itt él.

(2) A támogatás összege gyermekenként 50.000 Ft.

(3) A támogatáshoz be kell csatolni a gyermek születési anyakönyvi kivonatának másolatát és a Balatonberényi Védőnői Szolgálat védőnőjének igazolását arról, hogy az anya terhessége megállapításának időpontjától a gyermek születésének időpontjáig a gondozásában állt.

(4) Balatonberényi újszülött az, akinek az anyakönyvi kivonatában a balatonberényi származási hely van feltüntetve.

(5) A családalapítási támogatás a gyermek születését követő kilencven napon belül benyújtott kérelem esetén állapítható meg. A határidő mulasztás jogvesztő.

(6) A támogatás kifizetése a döntés közlésétől számított nyolc napon belül történik az önkormányzat házipénztára útján.

**6. Iskolakezdési támogatás**

**6.§** (1) Az önkormányzat a tanévkezdés megkönnyítése érdekében a Balatonberényben állandó lakóhellyel rendelkező - az általános iskola, középiskola nappali rendszerű oktatásában résztvevő - tanulókat kérelemre iskolakezdési támogatásban részesíti.

(2) Az iskolakezdési támogatás összege 10.000 Ft.

(3) A támogatás megállapításának feltétele a lakcímet igazoló hatósági igazolvány bemutatása és a tanulói jogviszonyt igazoló iskolalátogatási igazolás benyújtása.

(4) A kérelem minden év szeptember 1-től október 31. napjáig nyújtható be. A határidő elmulasztása jogvesztő.

(4) A támogatás kifizetése a döntés közlésétől számított nyolc napon belül történik az önkormányzat házipénztára útján.

**IV. FEJEZET**

**ZÁRÓ RENDELKEZÉSEK**

**7. §** (1) A rendelet 2020. március 2. napján lép hatályba, rendelkezéseit a véglegesen el nem bírált, folyamatban levő ügyekben is alkalmazni kell.

(2) Ez a rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004. évi XXX. törvénnyel összhangban az Európai Közösségek jogszabályaival összeegyeztethető szabályozást tartalmaz.

Horváth László               Mestyán Valéria

                                                        polgármester                    címzetes főjegyző

A rendelet kihirdetve: 2020. február …-én

Mestyán Valéria

címzetes főjegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonberény Község Önkormányzat Képviselő-testületének a jóléti célú lakossági támogatásokról szóló önkormányzati rendelet-tervezete** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| Önkormányzat Képviselő-testülete által biztosított jóléti célú lakossági támogatások feltételeit, mértékét, elbírálásának rendjét a korábbi jól bevált gyakorlat szerint biztosítjuk a meghatározott életkorú, élethelyzetű polgárai számára jövedelemtől függetlenül. | | | A 2020. évi költségvetésben tervezett keretösszegek rendelkezésre állnak. | | nincs. | nincs | | Nincs. |
| **A rendelet megalkotása szükséges, mert:** A Kúria döntését figyelembe véve e támogatási formák eredeti jogalkotói hatáskörben állapíthatók meg törvényesen. | | | | | | | | |
| **A rendelet megalkotásának elmaradása esetén várható következmények:**  Az önkormányzat által eddig biztosított támogatások esetleges elvonása, lehetősége az állampolgárok részéről negatív megítélést eredményezne. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |